La companyia Lantia Escénica escenifica la tragicomèdia 'Claveles' el divendres 10 de gener
09 de gener 2025

_Claveles_ és el títol d'una obra de teatre de la dramaturga Emma Riverola que la companyia Lantia Escénica interpretarà divendres que ve 10 de gener a les 20.30 hores a la Casa Municipal de Cultura del Port de Sagunt.

L'obra de teatre es representarà en castellà per a tots els públics i té una duració de 80 minuts. _Claveles_ relata la trobada d'un home (Abel Folk) i una dona (Silvia Marsó) després de dècades sense veure's. Tots dos personatges compartixen un passat de compromís polític i amistat profunda que es va veure truncat per la traïció. Des d’aleshores, sumen silencis, mentides, rancors i el record d'un moment d'esperança immaculada: la Revolució dels Clavells.

El preu de l'entrada per a presenciar esta tragicomèdia, que forma part de la programació del departament de Cultura de l'Ajuntament de Sagunt, és de 9 euros. Les entrades poden adquirir-se per Internet a través del següent enllaç: [https://www.agendasagunto.com/espectaculo/6/claveles-1254.html](https://www.agendasagunto.com/espectaculo/6/claveles-1254.html).

Ana María Quesada ha animat la ciutadania a contemplar esta "deliciosa" obra de teatre amb la qual l'espectador experimentarà “una gran varietat de sentiments”. La regidora de Cultura també ha destacat la trajectòria professional i la qualitat interpretativa d'Abel Folk i Silvia Marsó.

La direcció tècnica de l'obra és d'Abel Folk, mentre que l'autoria de l'espai escènic i del vestuari correspon a Paco Azorín i Patricia Monné, respectivament.

![](/media/r1unaift/claveles_c.jpg?width=450&height=518&mode=max)

*   [](http://www.facebook.com/sharer.php?u=https://aytosagunto.es/va/actualitat/la-companyia-lantia-escenica-escenifica-la-tragicomedia-claveles-el-divendres-10-de-gener/ "Facebook")
*   [](http://twitter.com/share?url=https://aytosagunto.es/va/actualitat/la-companyia-lantia-escenica-escenifica-la-tragicomedia-claveles-el-divendres-10-de-gener/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-lantia-escenica-escenifica-la-tragicomedia-claveles-el-divendres-10-de-gener/ "Linked In")
*   [](mailto:?body=https://aytosagunto.es/va/actualitat/la-companyia-lantia-escenica-escenifica-la-tragicomedia-claveles-el-divendres-10-de-gener/)